Monarxiya

Monarxiya (yunoncha: monarchia — yakka hokimlik) — davlat boshqaruvi shakli. Bunda davlat boshligi monarx hisoblanadi. Monarxiyaning 2 turi mavjud: mutlaq (absolyut) monarxiya, bunda monarxning toʻla hokimiyatini cheklaydigan bironbir davlat organi boʻlmaydi; konstitutsiyaviy monarxiya, bunda monarx hokimiyati konstitutsiya asosida amal qiladigan muayyan vakolatli organ bilan cheklangan boʻladi, yaʼni qonunchilikni parlament, ijro hokimiyatini hukumat olib boradi. Ayrim mamlakatlarda davlat boshligʻi ayni vaqtda diniy rahbar ham hisoblanadiOʻzME. Birinchi jild. Toshkent, 2000-yil

 Monarxiya koʻrinishlari 
 Mutlaq monarxiya — monarx cheksiz hokimiyatga egalik qiladigan monarxiya koʻrinishi. Mutlaq monarxiyada hukumat yoki boshqa hokimiyat organlari faqat davlat boshligʻi boʻlgan monarx oldida javobgardir, odatda parlament boʻlmaydi, boʻlgan taqdirda u maslahat kengashi vazifasini bajaradi, xolos.
 Konstitutsiyaviy monarxiya — monarx hokimiyati konstitutsiya bilan cheklangan monarxiya. Konstitutsiyaviy monarxiyada qonun chiqaruvchi hokimiyat organi vazifasini parlament bajaradi, bajaruvchi organ esa hukumat boʻladi. Konstitutsiyaviy monarxiya ikki xil koʻrinishda boʻladi: dualistik va parlamentar monarxiya.
 Dualistik monarxiya — () — monarx hokimiyati konstitutsiya bilan cheklanuvchi monarxiya, lekin shunga qaramasdan monarx oʻzining hokimiyat uchun keng vakolatlarini saqlab qoladi.
 Parlamentar monarxiya — monarx vakolatlari oʻta cheklangan, hukumat va hukumat organlari monarx oldida emas, parlament oldida javob beradi.
 Teokratik monarxiya — siyosiy hokimiyat diniy rahbar qoʻlida boʻlgan monarxiya.

 Hozirgi kundagi monarxiya davlatlari 
 Osiyo 
 Bahrayn
 Bruney
 Butan
 Iordaniya
 Kambodja
 Qatar
 Quvayt
 Malayziya (saylanadigan)
 BAA (saylanadigan)
 Ummon
 Saudiya Arabistoni
 Tailand
 Yaponiya

 Afrika 
 Esvatini
 Lesoto
 Marokash

 Yevropa 
 Belgiya
 Vatikan (saylanadigan)
 Birlashgan Qirollik
 Daniya
 Ispaniya
 Lixtenshteyn
 Lyuksemburg
 Monako
 Niderlandiya
 Norvegiya
 Shvetsiya
 Andorra

 Okeaniya 
 Samoa (vaqtincha)
 Tonga

 Yana qarang 
Davlatlar boshqaruv shakllari roʻyxati
 Manbalar 

 Havolalar  



*